CELEX: 62019CN0037
Language: el
Date: 2019-01-21 00:00:00
Title: Υπόθεση C-37/19: Αίτηση προδικαστικής αποφάσεως την οποία υπέβαλε το Corte suprema di cassazione (Ιταλία) στις 21 Ιανουαρίου 2019 — CV κατά Iccrea Banca SpA Istituto Centrale del Credito Cooperativo

27.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/5
            
         
      Αίτηση προδικαστικής αποφάσεως την οποία υπέβαλε το Corte suprema di cassazione (Ιταλία) στις 21 Ιανουαρίου 2019 — CV κατά Iccrea Banca SpA Istituto Centrale del Credito Cooperativo
      (Υπόθεση C-37/19)
      (2019/C 182/07)
      Γλώσσα διαδικασίας: η ιταλική
      
         Αιτούν δικαστήριο
      
      Corte suprema di cassazione
      
         Διάδικοι στην υπόθεση της κύριας δίκης
      
      
         Αναιρεσείουσα: CV
      
         Αναιρεσιβαλλομένη: Iccrea Banca SpA Istituto Centrale del Credito Cooperativo
      
         Προδικαστικό ερώτημα
      
      Έχουν το άρθρο 7, παράγραφος 2, της οδηγίας 2003/88 (1) και το άρθρο 31, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης, ακόμη και χωριστά θεωρούμενα, την έννοια ότι αντιβαίνουν σε αυτά εθνικές διατάξεις ή πρακτικές κατά τις οποίες, αν λυθεί η σχέση εργασίας, δεν υφίσταται αξίωση σε χρηματική αποζημίωση για την άδεια επί της οποίας θεμελιώθηκε δικαίωμα αλλά η οποία δεν ελήφθη (και για νομικό θεσμό όπως οι καλούμενες «Festività soppresse» [καταργηθείσες αργίες] οι οποίες εξομοιώνονται λόγω της φύσεως και της λειτουργίας τους προς την ετήσια άδεια), σε περίπτωση κατά την οποία ο εργαζόμενος δεν μπόρεσε να ασκήσει την αξίωση αυτή πριν από τη λύση της σχέσεως εργασίας, λόγω παράνομης πράξεως (απολύσεως κριθείσας τελεσίδικα από το εθνικό δικαστήριο με απόφαση η οποία συνεπάγεται την αναδρομική αποκατάσταση της εργασιακής σχέσεως) για την οποία ευθύνεται ο εργοδότης, αποκλειστικώς ως προς το διάστημα μεταξύ της συγκεκριμένης συμπεριφοράς του εργοδότη και της μετέπειτα επανόδου στην εργασία;
      
         (1)  Οδηγία 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας (ΕΕ 2003, L 299, σ. 9).